Kap spelers se arms af! sê sokker-breier | Netwerk24
13 Julie 2020 05:50
Die enigste manier om te verhoed dat sokkerspelers strafskoppe afstaan vir handbal is om hul arms af te kap, het Atalanta se woedende breier, Gian Piero Gasperini, gesê nadat sy span met 2-2 teen Juventus gelykop gespeel het in die Italiaanse sokkerliga.
Gian Piero Gasperini, Atalanta se woedende afrigter. Foto: Getty Images
Gasperini se span het twee strafdoele afgestaan vir handbal, wat Juventus, die voorlopers in Serie A, in staat gestel het om ’n gelykopstryd af te dwing.
Albei handbal-oortredings was nie met opset nie, maar die posisies van Marten de Roon en Luis Muriel se arms het teen hulle getel met die beslissings.
“Dis die reëls. Wel, minstens in Italië. Moet ons die spelers se arms afkap?” vra Gasperini.
“Word die reël in enige ander liga in die wêreld so vertolk? Ons moet verander aan hoe ons die reëls vertolk.”
Atalanta lê ná dié wedstryd derde op die puntelys – nege punte agter Juventus met ses wedstryde wat oorbly in die seisoen. – Reuters
Meer oor: Italië | Sokker